
Την Τσικνοπέμπτη το βράδυ η Κοινο_Τοπία 
θα το τσικνίσει μετά μουσικής και χορού στο pub ΕΝΤΕΚΑ

Μια ξεχωριστή βραδινή σύναξη θα έχουν την ευκαιρία να απολαύσουν τα μέλη και οι φίλοι της Εταιρείας Κοινωνικής Δράσης και Πολιτισμού ΚΟΙΝΟ_ΤΟΠΙΑ www.koinotopia.gr που θα συμμετάσχουν στο ‘‘τσίκνισμα’’ της οργάνωσης που θα πραγματοποιηθεί την Τσικνοπέμπτη 16 Φεβρουαρίου το βράδυ στο κατάστημα εστίασης ‘‘pub ΕΝΤΕΚΑ’’ Φιλοποίμενος 11, μεταξύ Ρ. Φεραίου και Αγ. Ανδρέου.   


Οι κρατήσεις θέσεων-προσκλήσεων έχουν αρχίσει από τη γραμματεία της οργάνωσης που λειτουργεί 11πμ-2μμ Δευτέρα, Τρίτη, Τετάρτη και 7-9μμ Πέμπτη και Παρασκευή Καραϊσκάκη 153, ισόγειο (μεταξύ Πατρέως και Γεροκωστοπούλου). Για την προμήθειά τους -θα κρατηθεί σειρά προτεραιότητας λόγω του περιορισμένου χώρου- καθώς και για σχετικές πληροφορίες μπορείτε να απευθυνθείτε στο 2610.622250 ώρες γραμματείας και στο 2610.277171 τις υπόλοιπες ώρες, τέλος μπορείτε να κάνετε κράτηση στο info@koinotopia.gr 

Όπως συνηθίζεται στις εκδηλώσεις της Κοινο_Τοπίας ο χώρος θα είναι απαλλαγμένος από παράγωγα καπνίσματος, οι φίλοι καπνιστές θα μπορούν να χαρούν τη συνήθειά τους έξω από το pub.

Λόγο της ημέρας και του καρναβαλικού στίγματος της πόλης θα ήταν ευνόητα επιθυμητή κάθε ενδυματολογική προσομοίωση στο έθιμο και στη συνακόλουθη διάθεση. Στην εκδήλωση ελπίζουμε να παρευρεθούν ‘‘τα σόγια’’ τα οποία έδωσαν και το στίγμα τους το 2019 αλλά και ‘‘τα μοντέλα’’ του 2020.

Παράλληλα στη μάχη της διασκέδασης και της ανεπανάληπτης Πατρινής Καρναβαλοτρέλας οι συμμετέχοντες καλούνται να φέρουν τον απαραίτητο εξοπλισμό σερπαντίνες, καραμούζες, σφυρίχτρες, φρου φρου κ.α. 

Η μουσική με την επιμέλεια του dj θα δώσει το έναυσμα για χορό με διαχρονικά Ελληνικά ακούσματα πολλών ρυθμών και ειδών αλλά και latin, disco, techno κ.α. 
Πληροφορίες για δημοσιογράφους 2610.277171 Ανδρέας Σπηλιώτης

